EY-Andorra-sekakomitean päätös N:o 2/96, tehty 1 päivänä heinäkuuta 1996, Euroopan talousyhteisön ja Andorran ruhtinaskunnan välisen kirjeenvaihtona tehdyn sopimuksen liitteen II soveltamista koskevista yksityiskohtaisista säännöistä



Virallinen lehti nro L 184 , 24/07/1996 s. 0041 - 0042



EY-ANDORRA-SEKAKOMITEAN PÄÄTÖS N:o 2/96, tehty 1 päivänä heinäkuuta 1996, Euroopan talousyhteisön ja Andorran ruhtinaskunnan välisen kirjeenvaihtona tehdyn sopimuksen liitteen II soveltamista koskevista yksityiskohtaisista säännöistä (96/448/EY) EY-ANDORRA-SEKAKOMITEA, joka ottaa huomioon Euroopan talousyhteisön ja Andorran ruhtinaskunnan välisen 28 päivänä kesäkuuta 1990 Luxemburgissa allekirjoitetun kirjeenvaihtona tehdyn sopimuksen (1) ja erityisesti sen 7 artiklan, sekä katsoo, että Andorran ruhtinaskunta on sopimuksen mukaisesti hyväksynyt yhteisön kolmansiin maihin soveltamia tuontimuodollisuuksia koskevat säännökset, sopimuksen liitteessä II olevien säännösten nojalla sekakomitea voi Andorran ruhtinaskunnan pyynnöstä antaa sille luvan poiketa sen sopimuksen perusteella antamista kauppapolitiikkaa koskevista säännöksistä, Andorran ruhtinaskunta on pyytänyt, että siihen sovelletaan kyseisiä poikkeuksia tekstiilituotteisiin ja tiettyihin Kiinasta peräisin oleviin tuotteisiin sovellettavan kauppapolitiikan osalta, ottaen huomioon kyseisen tuonnin vähäisen määrän Andorran ruhtinaskuntaan vaikuttaa mahdolliselta tehdä kyseisiä poikkeuksia, on kuitenkin estettävä mahdolliset kaupan vääristymät, Andorran ruhtinaskunnan on sen vuoksi otettava käyttöön ennakkovalvontamenettely ja valvontamenettelyn alaisten tuotteiden vienti yhteisöön on sallittava ainoastaan sekakomitean tapauskohtaisesti päättämien poikkeusten nojalla, ja Andorran ruhtinaskunnan on säännöllisin väliajoin ilmoitetttava yhteisölle annetuista tuontiasiakirjoista ja tapahtuneesta tuonnista, ON PÄÄTTÄNYT SEURAAVAA: 1 artikla 1. Yhdistetyn nimikkeistön 50-63 ryhmään kuuluvien tekstiilituotteiden ja tiettyjen kolmansien maiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 519/94 (2) liitteessä II esitettyjen Kiinan kansantasavallasta peräisin olevien tuotteiden vapaaseen liikkeeseen luovutus asetetaan ennakkovalvontaan. 2. Ennakkovalvonnan alaisten tuotteiden luovutus vapaaseen liikkeeseen edellyttää tuontiasiakirjan esittämistä. Kyseisen asiakirjan myöntää Andorran toimivaltainen viranomainen maksutta kaikille haetuille määrille enintään viiden työpäivän kuluessa siitä, kun toimivaltainen viranomainen on vastaanottanut Andorran ruhtinaskuntaan sijoittautuneen tuojan tekemän ilmoituksen. 3. Tuontiasiakirja ja tuojan ilmoitus laaditaan soveltuvin osin tuontiin sovellettavasta yhteisestä järjestelmästä 22 päivänä joulukuuta 1994 annetun neuvoston asetuksen (EY) N:o 3285/94 (3) liitteessä I esitetyn mallin mukaiselle lomakkeelle. 2 artikla Andorran ruhtinaskunta antaa Euroopan yhteisöjen komissiolle tiedoksi jokaisen kuukauden ensimmäisten kymmenen päivän aikana a) cif-hintojen perusteella lasketut tavara- ja rahamäärät, joille on annettu tai allekirjoitettu tuontiasiakirjat edellisen kuukauden aikana, b) edellä a alakohdassa tarkoitettua kuukautta edeltäneen kuukauden aikana tapahtuneen tuonnin. Yhdistetyn nimikkeistön 50-63 ryhmään kuuluvien tuotteiden osalta tiedot eritellään tekstiililuokittain ja alkuperämaittain tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (4) liitteessä I A esitettyjen kuvausten mukaisesti. Muiden tuotteiden osalta kyseiset tiedot eritellään tuotteen ja alkuperämaan mukaisesti. 3 artikla Sopimuksen 10 artiklan mukaisesti tämän päätöksen 1 artiklassa tarkoitettujen tuotteiden lopullinen vienti yhteisöön on sallittua vain sekakomitean sopimuksen 17 artiklan 7 kohdassa määrätyn menettelyn mukaisesti tapauskohtaisesti päättämien poikkeusten nojalla. 4 artikla Tämä päätös tulee voimaan 1 päivänä heinäkuuta 1996. Sitä sovelletaan 1 päivään heinäkuuta 1998. Sekakomitea päättää ennen viimeksi mainittua päivämäärää tämän päätöksen soveltamisesta saatujen tulosten perusteella päätöksen voimassaoloajan jatkamisesta tai sen muuttamisesta. Tehty Andorra la Vellassa 1 päivänä heinäkuuta 1996. EY-Andorra-sekakomitean puolesta Albert PINTAT Puheenjohtaja (1) EYVL N:o L 374, 31.12.1990, s. 13 (2) EYVL N:o L 67, 10.3.1994, s. 89, asetus sellaisena kuin se on viimeksi muutettuna asetuksella (EY) N:o 752/96 (EYVL N:o L 103, 26.4.1996, s. 1). (3) EYVL N:o L 349, 31.12.1994, s. 53, asetus sellaisena kuin se on muutettuna asetuksella (EY) N:o 139/96 (EYVL N:o L 21, 27.1.1996, s. 1). (4) EYVL N:o L 275, 8.11.1993, s. 1, asetus sellaisena kuin se on viimeksi muutettuna komission asetuksella (EY) N:o 1616/95 (EYVL N:o L 154, 5.7.1995, s. 3).